ข้อกำหนดมหาวิทยาลัยวลัยลักษณ์ข้อกำหนดมหาวิทยาลัยวลัยลักษณ์ว่าด้วยครุยประจำตำแหน่งครุยวิทยฐานะ และเข็มวิทยาฐานะของมหาวิทยาลัยวลัยลักษณ์พ.ศ. ๒๕๔๔ เพื่ออนุวัตตามบทบัญญัติ มาตรา ๕๑แห่งพระราชบัญญัติมหาวิทยาลัยวลัยลักษณ์ พ.ศ. ๒๕๓๕ในส่วนที่เกี่ยวกับการกำหนดลักษณะ ชนิด ประเภท และส่วนประกอบของครุยประจำตำแหน่งครุยวิทยฐานะ และเข็มวิทยฐานะ จึงอาศัยอำนาจตามความในมาตรา ๑๖ (๒)แห่งพระราชบัญญัติมหาวิทยาลัยวลัยลักษณ์ พ.ศ. ๒๕๓๕สภามหาวิทยาลัยในการประชุมครั้งที่ ๖/๒๕๔๔ เมื่อวันที่ ๒๒ กันยายน ๒๕๔๔จึงออกข้อกำหนดไว้ ดังต่อไปนี้ข้อ ๑ ข้อกำหนดนี้เรียกว่าข้อกำหนดมหาวิทยาลัยวลัยลักษณ์ ว่าด้วยครุยประจำตำแหน่ง ครุยวิทยฐานะและเข็มวิทยฐานะ ของมหาวิทยาลัยวลัยลักษณ์ พ.ศ. ๒๕๔๔ข้อ ๒ ในข้อกำหนดนี้อธิการบดี หมายถึง อธิการบดีมหาวิทยาลัยวลัยลักษณ์สภามหาวิทยาลัย หมายถึง สภามหาวิทยาลัยวลัยลักษณ์นายกสภามหาวิทยาลัย หมายถึง นายกสภามหาวิทยาลัยวลัยลักษณ์กรรมการสภามหาวิทยาลัย หมายถึงกรรมการสภามหาวิทยาลัยวลัยลักษณ์ผู้บริหาร หมายถึงผู้ดำรงตำแหน่งบริหารในมหาวิทยาลัยวลัยลักษณ์คณาจารย์ หมายถึง คณาจารย์ประจำมหาวิทยาลัยวลัยลักษณ์ข้อ ๓[๑] ข้อกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ให้อธิการบดีเป็นผู้รักษาการตามข้อกำหนดนี้ข้อ ๕ ลักษณะชนิด ประเภท และส่วนประกอบของครุยประจำตำแหน่งครุยวิทยฐานะและเข็มวิทยฐานะของมหาวิทยาลัย ให้เป็นไปตามข้อกำหนดนี้และภาพแนบท้ายข้อกำหนดนี้โดยให้จัดทำไว้เป็นตัวอย่างส่วนที่ ๑ครุยประจำตำแหน่ง ข้อ ๖ ครุยประจำตำแหน่งคณาจารย์เป็นเสื้อคลุมทำด้วยผ้าสีดำ ยาวครึ่งน่องตัวเสื้อผ่าอกตลอด มีซิปหน้ามีแถบผ้าสีม่วงกว้าง ๕.๕ เซนติเมตรและขลิบสีแสดกว้าง ๒.๕ เซนติเมตรเย็บติดเป็นสาบตลอดด้านหน้าทั้งสองข้าง มีจีบที่หัวไหล่แขนยาวระดับข้อมือปลายแขนปล่อยกว้าง มีเข็มเงินตรามหาวิทยาลัยติดที่แถบผ้าทั้ง ๒ ข้าง ระดับอกข้อ ๗ ครุยประจำตำแหน่งผู้บริหาร มีลักษณะดังนี้(๑) อธิการบดีมีลักษณะเช่นเดียวกับครุยประจำตำแหน่งคณาจารย์แต่ติดเข็มถมทองมีสังวาลคล้องคอห้อยตราสัญลักษณ์มหาวิทยาลัยวลัยลักษณ์ ความสูง ๗ เซนติเมตร ทำเป็นถมทอง(๒) ผู้บริหารตำแหน่งอื่นมีลักษณะเช่นเดียวกับครุยประจำตำแหน่งคณาจารย์ แต่ติดเข็มถมเงินข้อ ๘ ครุยประจำตำแหน่งกรรมการสภามหาวิทยาลัยมีลักษณะเช่นเดียวกับครุยประจำตำแหน่งคณาจารย์ แต่ติดเข็มถมทองข้อ ๙ ครุยประจำตำแหน่งนายกสภามหาวิทยาลัยมีลักษณะเช่นเดียวกับครุยประจำตำแหน่งอธิการบดี และมีแพรแถบสีเหลืองบนบ่าทั้งสองข้างส่วนที่ ๒ครุยวิทยฐานะ ข้อ ๑๐ ครุยวิทยฐานะมี ๓ ชั้น คือ(๑) ครุยบัณฑิต มีลักษณะเช่นเดียวกับครุยประจำตำแหน่งคณาจารย์แต่สลับขนาดของแถบกับขลิบให้ตรงข้ามกันและมีบั้งเป็นแถบผ้าสีแสด ๑ ขีด ขนาดกว้าง ๕ เซนติเมตร ติดขวางบริเวณแขนเสื้อ(๒) ครุยมหาบัณฑิต มีลักษณะเช่นเดียวกับครุยบัณฑิต มีบั้ง ๒ขีด(๓) ครุยดุษฎีบัณฑิต มีลักษณะเช่นเดียวกับครุยบัณฑิต มีบั้ง๓ ขีดส่วนที่ ๓เข็มวิทยฐานะ ข้อ ๑๑ เข็มวิทยฐานะ(๑) สำหรับบัณฑิต เป็นโลหะสีเงิน ดุน ขนาดความสูง ๕เซนติเมตร มีลักษณะเช่นเดียวกับตราประจำมหาวิทยาลัยซึ่งเป็นตราสัญลักษณ์พระนามย่อในสมเด็จพระเจ้าลูกเธอ เจ้าฟ้าจุฬาภรณวลัยลักษณ์อัครราชกุมารี เป็นอักษร จภ ภายใต้จุลมงกุฎ มีแพรแถบซึ่งมีคำว่ามหาวิทยาลัยวลัยลักษณ์รองรับอยู่เบื้องล่าง(๒) สำหรับคณาจารย์ลักษณะเช่นเดียวกับเข็มวิทยฐานะของบัณฑิต(๓) สำหรับผู้บริหารลักษณะเช่นเดียวกับเข็มวิทยฐานะของบัณฑิตแต่ทำเป็นถมเงิน(๔) สำหรับกรรมการสภามหาวิทยาลัยลักษณะเช่นเดียวกับเข็มวิทยฐานะของบัณฑิต แต่ทำเป็นถมทองประกาศ ณ วันที่ ๑๒ ตุลาคม พ.ศ. ๒๕๔๔เกษม สุวรรณกุลนายกสภามหาวิทยาลัยวลัยลักษณ์เอกสารแนบท้าย๑ แนบท้ายข้อกำหนดมหาวิทยาลัยวลัยลักษณ์ว่าด้วยครุยประจำตำแหน่ง ครุยวิทยาฐานะ และเข็มวิทยฐานะของมหาวิทยาลัยวลัยลักษณ์พ.ศ. ๒๕๔๔(ดูภาพจากข้อมูลกฎหมาย)มณฑิตา/ผู้จัดทำ๒๓ พฤศจิกายน ๒๕๕๓วิภา/ตรวจ๑ มิถุนายน ๒๕๕๔[๑] ราชกิจจานุเบกษาเล่ม ๑๑๘/ตอนพิเศษ ๑๑๗ง/หน้า ๗/๒๖ พฤศจิกายน ๒๕๔๔